Diari Oficial de la Generalitat Valenciana


Sumari del DOGV 4534, del 01-07-2003 (2003/7545)

RESOLUCIÓ de 20 de juny de 2003, de la Direcció General de Justícia de la Conselleria de Justícia i Administracions Publiques, per la qual es convoca, per a la seua provisió pel sistema de lliure designació, el lloc de director de l'Institut de Medicina Legal d'Alacant.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4534

Data del DOGV
:   01-07-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/7545


Data del document
:   20-06-2003

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Alacant
    * medicina forense
    * concurs administratiu
    * metge

RESOLUCIÓ de 20 de juny de 2003, de la Direcció General de Justícia de la Conselleria de Justícia i Administracions Publiques, per la qual es convoca, per a la seua provisió pel sistema de lliure designació, el lloc de director de l'Institut de Medicina Legal d'Alacant. [2003/X7545]
  
De conformitat amb el que establixen els articles 455 i 500.1 de la Llei Orgànica 9/1985, de l'1 de juliol, del Poder Judicial, el Reial Decret 296/1996, de 23 de febrer, que aprova el Reglament Orgànic del Cos de Metges Forenses, el Reial Decret 386/1996, de l'1 de març, pel qual s'aprova el Reglament dels Instituts de Medicina Legal i el Decret 124/1998, de l'1 de setembre, del Govern Valencià, de Constitució i Regulació de l'Institut de Medicina Legal d'Alacant, s'anuncia la provisió, pel sistema de lliure designació, del lloc de treball la descripció i requisits necessaris del qual, per al seu acompliment, s'especifiquen en l'annex I de la present convocatòria, d'acord amb les següents bases:
  
Primera. Participants
  
Podran participar els funcionaris de carrera pertanyents al Cos de Metges Forenses, que es troben en situació de servici actiu.
  
Els participants hauran de reunir els requisits i les condicions del lloc, d'acord amb la seua classificació exposada en l'annex I.
  
Segona. Presentació de sol·licituds
  
Les sol·licituds, dirigides a la Direcció General de Justícia de la Conselleria de Justícia i Administracions Públiques, carrer Historiador Chabàs, núm. 2, 46017 València, hauran de presentar-se, segons model que figura com a annex II, en el termini de 10 dies naturals, comptadors des de l'endemà de la publicació simultània d'esta convocatòria en el Diari Oficial de la Generalitat Valenciana i en el Boletín Oficial del Estado. En el cas que dita simultaneïtat no siga possible, el termini al·ludit es computarà a partir del dia següent al de la publicació en el Boletín Oficial del Estado.
  
Les sol·licituds podran presentar-se al Registre General de la Conselleria de Justícia i Administracions Públiques, carrer Historiador Chabàs núm. 2, 46160 València, als servicis centrals i territorials de les distintes conselleries, als punts PROP o a les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Amb la sol·licitud s'adjuntaran la documentació original o les fotocòpies compulsades de la documentació acreditativa dels requisits exigits i dels mèrits que s'al·leguen. Igualment, es presentarà amb la instància una memòria mecanografiada i signada, en què el candidat realitzarà una anàlisi de les tasques del lloc sol·licitat, condicions i mitjans necessaris per al seu acompliment, propostes de millora en el desenvolupament de les funcions i totes aquelles altres qüestions que l'aspirant considere d'interés o importància, en base a la descripció de funcions del lloc.
  
Tercera. Entrevista
  
Els aspirants seran convocats per la Direcció General de Justícia a la realització d'una entrevista, la qual versarà sobre el contingut de la memòria indicada en la base anterior.
  
Quarta. Resolució i adjudicació de la destinació
  
La resolució de la present convocatòria serà duta a terme pel director general de Justícia, i el nomenament s'efectuarà en el termini màxim d'un mes, comptador des de la finalització del termini de presentació de sol·licituds, encara que podrà prorrogar-se el termini per a efectuar el nomenament fins a un mes més.
  
El nomenament implicarà la reserva del lloc de treball de procedència, sempre que este haja sigut obtingut mitjançant el sistema de concurs.
  
En la resolució d'esta convocatòria s'indicarà expressament la data d'inici dels terminis de cessament i presa de possessió.
  
La destinació adjudicada és irrenunciable, llevat del cas d'incapacitat sobrevinguda per haver passat a una situació administrativa diferent de la d'actiu o per causes excepcionals degudament justificades i apreciades per l'òrgan convocant.
  
El designat podrà ser cessat amb caràcter discrecional per la mateixa autoritat que el va nomenar, i es reincorporarà al seu lloc de treball de procedència, sempre que este haja sigut obtingut mitjançant el sistema de concurs.
  
València, 20 de juny de 2003.- El director general de Justícia: Eloy Velasco Núñez.
  
ANNEX I
  
Lloc de treball núm. 1101
  
Denominació: director
  
Centre de destinació: Institut de Medicina Legal d'alacant
  
Naturalesa: funcionarial
  
Sector: Administració de Justícia
  
Provisió: lliure designació
  
Complement de destinació: 19.891,44 euros
  
Dedicació: exclusiva
  
Característiques:
  
1. Requisits: metge forense en actiu, 5 anys en exercici professional com a metge forense
  
2. Funcions: les assignades en el Reglament orgànic del cos nacional de metges forenses, segons Reial Decret 296/1996, de 23 de febrer, i en l'article 5 del Reglament dels instituts de medicina legal, previst en el Reial Decret 386/1996, de l'1 de març. i les establides en l'article 4.2 del Reglament de l'institut de Medicina Legal d'Alacant, aprovat pel Decret 124/1998, de l'1 de setembre, del Govern Valencià.